ΓΡΑΠΤΗ ΕΡΩΤΗΣΗ P-1169/00

υποβολή: Alexandros Alavanos (GUE/NGL) προς την Επιτροπή

(10 Απριλίου 2000)

Θέμα: Μεταλλαγμένοι πόροι βαμβακιού

Η εισαγωγή και καλλιέργεια σπόρων που έχουνποστεί γενετική τροποποίηση απαγορεύεται στην Ευρωπαϊκή Ένωση βάσει των κοινοτικών οδηγιών 90/220(1) και 98/95(2). Στην Ελλάδα, σύμφωνα με πληροφορίες, έχουν εισαχθεί σπόροι βαμβακιού συμβατικών ποικιλιών οι οποίοι περιέχουν και μεταλλαγμένους σπόρους. Σύμφωνα με ενημέρωση της Ένωσης Επίσημων Οργανισμών Πιστοποίησης Σπόρων (ΑΟSCΑ), αρμόδιου διεθνούς φορέα για την πιστοποίηση των σπόρων, οι ΗΠΑ δεν χορηγούν πιστοποιητικό ότι οι εισαγόμενοι από αυτές σπόροι είναι απαλλαγμένοι από γενετικά τροποποιημένολικό.

Δεδομένου ότι η Ευρωπαϊκή νομοθεσία απαγορεύει την εμπορία και χρήση μεταλλαγμένων σπόρων ερωτάται η Επιτροπή:

1. Προτίθεται να απαγορεύσει την εισαγωγή, από τις ΗΠΑ και άλλες χώρες, στην ΕΕ σπόρων βαμβακιού και άλλων φυτών για τους οποίους δενπάρχει επίσημη πιστοποίηση ότι δεν περιέχουν γενετικά τροποποιημένολικό;

2. Μπορούν τα κράτη μέλη μονομερώς, βάσει της ισχύουσας κοινοτικής νομοθεσίας, να απαγορεύσουν την εισαγωγή αυτών των σπόρων;

(1) ΕΕ L 117 της 8.5.1990, σελ. 15.

(2) ΕΕ L 25 της 1.2.1999, σελ. 1.

Απάντηση του κ. Byrne εξ ονόματος της Επιτροπής

(15 Ιουνίου 2000)

1. Δεν έχει παρασχεθεί ακόμη έγκριση για τη διάθεση στην αγορά στην Κοινότητα γενετικώς τροποποιημένων ποικιλιών βαμβακιού σύμφωνα με το Τμήμα Γ της οδηγίας 90/220/ΕΟΚ του Συμβουλίου, της 23ης Απριλίου 1990, για την σκόπιμη ελευθέρωση γενετικώς τροποποιημένων οργανισμών στο περιβάλλον. Εκκρεμούν δύο αιτήσεις για έγκριση σύμφωνα με τη διαδικασία που προβλέπεται στην οδηγία, οι οποίες αφορούν τη διάθεση στην αγορά ανθεκτικού στα έντομα και στα ζιζανιοκτόνα βαμβακιού.

Σύμφωνα με την ισχύουσα κοινοτική νομοθεσία, απαγορεύεται η διάθεση στην αγορά, συμπεριλαμβανομένης της εισαγωγής σπόρων προς σπορά που συνίστανται σε ή εμπεριέχουν γενετικώς τροποποιημένολικό, το οποίο δεν έχει τύχει έγκρισης στην Κοινότητα σύμφωνα με την οδηγία 90/220/ΕΟΚ του Συμβουλίου ή σύμφωνα με ειδικές κοινοτικές διατάξεις που αφορούν ισοδύναμο προϊόν. Αυτό εφαρμόζεται επίσης σε παρτίδες σπόρων συμβατικών ποικιλιών, οι οποίες περιέχουν ξένες ύλες που συνίστανται σε γενετικώς τροποποιημένολικό το οποίο δεν έχει εγκριθεί.

Όπως αναφέρεται στο σημείο 77 του παραρτήματος του Λευκού Βιβλίου της Επιτροπής σχετικά με την ασφάλεια των τροφίμων(1), η Επιτροπή έχει την πρόθεση να θεσπίσει, σύμφωνα με την ισχύουσα κοινοτική νομοθεσία στον τομέα των σπόρων προς σπορά, πρότυπα καθαρότητας που αφορούν την τυχαία παρουσία γενετικώς τροποποιημένων σπόρων προς σπορά, καθώς και τις ειδικές απαιτήσεις σήμανσης για τους σπόρους προς σπορά όσον αφορά το γενετικώς τροποποιημένολικό. Το γεγονός αυτό θα εξασφαλίσει ότι τα εν λόγω πρότυπα και οι απαιτήσεις σήμανσης θα αποτελούν αναπόσπαστο μέρος της επίσημης διαδικασίας πιστοποίησης των σπόρων που έχει θεσπιστεί για τους σπόρους προς σπορά που παράγονται στην Κοινότητα στην οδηγία 69/208/ΕΟΚ για το βαμβάκι. Ίδια μέτρα θα περιληφθούν επίσης στο καθεστώς ισοδυναμίας των σπόρων προς σπορά που διέπει τις απαιτήσεις για τους εισαγόμενους στην Κοινότητα σπόρους, δεδομένου ότι έχει θεσπιστεί βάσει της ίδιας οδηγίας για το βαμβάκι.

Μέχρι τότε, οι αρχές των κρατών μελών, σύμφωνα με τηνποχρέωση που έχουν να ελέγχουν την τήρηση της κοινοτικής νομοθεσίας, πρέπει να εξετάζουν τον κίνδυνο παρουσίας μη εγκεκριμένου γενετικώς τροποποιημένουλικού και, στην περίπτωση πουπάρχουνπόνοιες, να προβαίνουν στις κατάλληλες δοκιμές, με σκοπό να προβαίνουν στην κατάσχεση μολυσμένων παρτίδων και να προλαμβάνουν τη διάθεση σε εμπορία και τη χρησιμοποίησή τους.

Υπό τις παρούσες συνθήκες, η Επιτροπή δεν προτείνει προς το παρόν απαγόρευση των εισαγωγών σπόρων προς σπορά μόνο επειδή δενπάρχει επίσημη πιστοποίηση από τη χώρα εξαγωγής ότι οι σπόροι δεν περιέχουν γενετικώς τροποποιημένολικό.

2. Τα κράτη μέλη μπορούν, πέραν τωνποχρεωτικών ελέγχων που απαιτούνται σύμφωνα με τις ισχύουσες κοινοτικές διατάξεις, να προβλέπουν μονομερώς οιοδήποτε άλλο έλεγχο που αφορά τη συμφωνία των σπόρων προς σπορά με την ισχύουσα κοινοτική νομοθεσία, στις διαδικασίες που εφαρμόζονται στις εισαγωγές από τρίτες χώρες και να αναλαμβάνουν κατάλληλη δράση στην περίπτωση που τα πορίσματα επιβεβαιώνουν ότι δεν έχουν τηρηθεί οι κοινοτικές διατάξεις. Ωστόσο, δεν μπορούν τα κράτη μέλη να απαγορεύσουν μονομερώς τις εισαγωγές σπόρων προς σπορά μόνο επειδή δενφίσταται επίσημη πιστοποίηση από τη χώρα εξαγωγής του τύπου που αναφέρεται στην πρώτη ερώτηση του Αξιότιμου Μέλους του Κοινοβουλίου.

(1) COM(1999)719 τελικό.